Diari Oficial de la Generalitat Valenciana


Sumari del DOGV 3394, del 16-12-1998 (1998/10699)

Informació pública de la proposta de Programa d'Actuació Integrada de la Fase 3 (consolidada) i documentació complementària del Pla Parcial Tossal Gros d'en Carròs.
--------------------------------------------------------------------------------------------------------------------------------------------------------------------

### Dades del document

Número de DOGV
:   3394

Data del DOGV
:   16-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10476


Organisme emissor
:   Ajuntament de la Font d'en Carròs

Tipus de document
:   Anunci

Informació pública de la proposta de Programa d'Actuació Integrada de la Fase 3 (consolidada) i documentació complementària del Pla Parcial Tossal Gros d'en Carròs. [1998/M10318]
  
Aquesta Alcaldia, en data 10 de novembre de 1998, ha dictat la següent provisió:
  
«El Ple de l'Ajuntament, en sessió de data 29 d'octubre de 1998, i en relació a la documentació presentada pel senyor Antonio Pous Tur, en representació de la Mercantil Urbanizadora La Font SC, consistent en programa d'actuació integrada, proposta juridicoeconòmica, projecte d'urbanització, conveni urbanístic, document de cessió de terrenys i instal·lacions, tot això relatiu a la Fase 3 (denominada per l'Ajuntament Fase C, consolidada), així com el document justificatiu de l'import d'aval de la Fase 3, Projecte de Reparcel·lació Forçosa de la Fase 3 i quotes d'urbanització, liquidació provisional de la dta Fase 3, corresponent al Pla Parcial Tossal Gros d'En Carròs, va adoptar el següent acord:
  
Sotmetre a informació pública el Programa d'Actuació Integrada de la Fase C (consolidada) del Pla Parcial Tossal Gros d'En Carròs en la forma expressada en l'article 46.3 de la Llei Reguladora de l'Activitat Urbanística, tot i que l'Ajuntament no assumeix les errades detectades en la documentació presentada ni l'incompliment de les bases fixades per l'Ajuntament en la sessió de 9 de juny de 1998.
  
En virtut de l'anterior dispose:
  
Primer
  
Sotmetre a informació pública la proposta de Programa d'Actuació Integrada, junt amb la resta de la documentació presentada pel senyor Antonio Pous Tur en representació de la Mercantil Urbanizadora La Font SC, tot això en relació a la Fase 3 (denominada per l'Ajuntament Fase C, consolidada) corresponent al Pla Parcial Tossal Gros d'En Carròs.
  
La informació pública s'anunciarà mitjançant edictes publicats en un diari d'informació general, editat a la Comunitat Valenciana i en el Diari Oficial de la Generalitat Valenciana, i s'avisa de la possibilitat de formular al·legacions i/o alternatives tècniques, durant un termini de 20 dies hàbils comptats des de la publicació de l'anunci en el DOGV, tot això de conformitat amb el que disposa l'article 46.3 de la LRAU.
  
Durant el procediment podran ser objecte de pública consulta en l'Ajuntament les al·legacions i alternatives tècniques que s'hi presenten.
  
Les proposicions juridicoeconòmiques es presentaran durant els cinc dies següents al venciment del termini anterior i l'acte d'obertura de pliques tindrà lloc en la següent data hàbil a la conclusió del termini per a presentar-les.
  
Totes les actuacions podran ser objecte de consulta i al·legación pels interessats durant els 10 dies següents.
  
Segon
  
Remetre avís amb el contingut d'aquesta provisió al domicili fiscal dels qui consten en el cadastre com a titulars de drets de l'actuació proposta, així com als qui segons el proponent resulten titulars registrals.
  
Tercer
  
Contra la present provisió, així com contra l'acord plenari de data 29 d'octubre de 1998 anteriorment esmentat, com a actes de mer tràmit que no posen fi a la via administrativa, no es pot interposar cap recurs, sense perjudici que puga interposar-se el que s'estime pertinent.»
  
Cosa que es fa pública perquè en prengueu coneixement.